ഭര്ത്താവിന്റെ മുന് ഭാര്യയ്ക്ക് നേരെ ജ്യൂസ് ഗ്ലാസ് എറിഞ്ഞ സംഭവം, പശ്ചാത്താപം തോന്നുന്നില്ലെന്ന് രവീണ ബോളിവുഡില് വിജയകരമായ കരിയര് ലഭിച്ചിട്ടുള്ള അഭിനേത്രികളില് ഒരാളാണ് രവീണ ടണ്ടന്. തൊണ്ണൂറ് മുതല് 2000 വരെയുള്ള കാലഘട്ടത്തില് ബോളിവുഡില് തിളങ്ങി നിന്നിരുന്ന നായിക കൂടിയായിരുന്നു രവീണ ടണ്ടന്. നടന് അക്ഷയ് കുമാറുമായുള്ള പ്രണയത്തിന്റെ പേരില് ഒരു കാലത്ത് ഗോസിപ്പ് കോളങ്ങളില് നിറ സാന്നിധ്യവുമായിരുന്നു രവീണ. എന്നാല് ഇരുവരുടേയും പ്രണയം വെറും ഗോസിപ്പ് കോളങ്ങളില് മാത്രമായി ഒതുങ്ങി. അക്ഷയ് കുമാര് പിന്നീട് മറ്റൊരു വിവാഹം ചെയ്തു. ബിസിനസ്സുകാരന് അനില് തദാനിയേയാണ് രവീണ വിവാഹം ചെയ്തത്. Also Read: ആരാണ് മികച്ച കലാകാരന് എന്ന് പറയേണ്ടത് പ്രേക്ഷകര്, ഞാനും പൃഥ്വിയും വ്യത്യസ്ത വഴികളിലൂടെ സഞ്ചരിക്കുന്നവര് 2004ലാണ് അനില് തദാനിയെ രവീണ വിവാഹം ചെയ്തത്. ഇപ്പോള് ഇരുവരും മക്കള്ക്കൊപ്പം സുഖകരമായ ദാമ്ബത്യ ജീവിതം നയിക്കുകയാണ്. അനിലിന്റെ ആദ്യ ഭാര്യ നിര്മാതാവ് റോമു.എന്.സിപ്പിയുടെ ഏക മകള് നടാഷ സിപ്പിയായിരുന്നു. അധിക കാലം ഇരുവരുടേയും വിവാഹ ജീവിതം നീണ്ടുനിന്നിരുന്നില്ല. ശേഷമാണ് അനില് തദാനി രവീണയെ വിവാഹം ചെയ്തത്. ഒരിക്കല് ഒരു പരിപാടിയില് പങ്കെടുക്കവെ നടാഷ സിപ്പിയെ രവീണ ജ്യൂസ് ഗ്ലാസ് കൊണ്ട് എറിഞ്ഞ സംഭവം വലിയ വാര്ത്തയായിരുന്നു. 2006ല് ആണ് സംഭവം നടന്നത്. ഇതുമായി ബന്ധപ്പെട്ടുള്ള രവീണയുടെ പ്രതികരണമാണ് ഇപ്പോള് വീണ്ടും ശ്രദ്ധിക്കപ്പെടുന്നത്. Also Read: അദിതിക്കെതിരെ തിരിഞ്ഞ് സൂര്യയുടെ അമ്മ, ഗാലറിയില് ഇരുന്ന് കളി ആസ്വദിച്ച് റാണിയമ്മ നടാഷ സിപ്പിക്ക് നേരെ ഗ്ലാസ് എറിഞ്ഞു ഭര്ത്താവിന്റെ കാര്യത്തില് വളരെ ശ്രദ്ധലുവും പൊസസീവുമാണ് രവീണ ടണ്ടന് താരം തന്നെ ഇക്കാര്യം വെളിപ്പെടുത്തിയിട്ടുമുണ്ട്. 2006ല് റിതേഷ് സിധ്വാനിയുടെ വീട്ടില് സെലിബ്രിറ്റികള്ക്കായി സംഘടിപ്പിച്ച പുതുവത്സര പാര്ട്ടില് പങ്കെടുക്കാനെത്തിയപ്പോഴാണ് നടാഷ സിപ്പിക്ക് നേരെ രവീണയുടെ ആക്രണം ഉണ്ടായത്. നടാഷയ്ക്ക് നേരെ ജ്യൂസ് ഗ്ലാസ് എറിഞ്ഞ സംഭവത്തെ കുറിച്ച് രവീണ പറയുന്നത് ഇങ്ങനെയാണ്. സംഭവിച്ചതില് എനിക്ക് ഖേദമില്ല.... ദൈവവും അച്ഛനും കഴിഞ്ഞാല് ഏറ്റവും ശുദ്ധായ വ്യക്തിയാണ് എന്റെ ഭര്ത്താവ് അനില്. അദ്ദേഹത്തെ കുറിച്ച് മോശമായ കാര്യങ്ങള് പറഞ്ഞ് നടക്കുന്നത് ഞാന് പ്രോത്സാഹിപ്പിക്കില്ല. അദ്ദേഹത്തെ അപമാനിക്കുന്നത് എന്നെ അപമാനിക്കുന്നതിന് തുല്യമാണ്. ആര്ക്കും എന്റെ കുടുംബത്തെ അപകീര്ത്തിപ്പെടുത്താനും ശേഷം അതില് നിന്ന് ഒഴിഞ്ഞുമാറാനും അനുവദിക്കില്ല രവീണ ടണ്ടന് പറയുന്നു. ഭര്ത്താവിനെ അപമാനിക്കാന് അനുവദിക്കില്ല സംഭവത്തിന് ശേഷം നാടാഷ സിപ്പിയും വിഷത്തില് പ്രതികരിച്ച് രംഗത്തെത്തിയിരുന്നു. രവീണയ്ക്ക് തന്നോട് അസൂയയുള്ളതിനാലാണ് അവര് ഇത്തരത്തില് പെരുമാറിയത് എന്നാണ് നടാഷ പറഞ്ഞത്. ഞാന് ആ ന്യൂഇയര് പാര്ട്ടിയില് പങ്കെടുക്കാന് എന്റെ ഒരു കൂട്ടം സുഹൃത്തുക്കള്ക്കൊപ്പമാണ് പോയത്. അവിടെ അനിലും രവീണയും ഉണ്ടായിരുന്നുവോ എന്നൊന്നും ഞാന് ശ്രദ്ധിച്ചിരുന്നില്ല. എന്റേതായ കാര്യങ്ങളുമായി ഞാന് തിരക്കിലായിരുന്നു. അവരെ ശ്രദ്ധിച്ചിരുന്നേയില്ല. രണ്ടുപേര്ക്ക് മാത്രം ഇരിക്കാന് സാധിക്കുന്ന ഒരു സോഫയില് ഞാനും ഋതേഷ് സിധ്വാനിയുടെ ബന്ധുവും ഇരുന്ന് സംസാരിക്കുകയായിരുന്നു. എന്നില് നിന്ന് അഞ്ച് അടി അകലം പാലിച്ച് അനില് ഇരിക്കുന്നുണ്ടായിരുന്നു. ഞാന് അത് ശ്രദ്ധിച്ചിരുന്നേയില്ല. ഞങ്ങള് അടുത്തടുത്ത് ഇരിക്കുന്ന പോലെ രവീണയ്ക്ക് തോന്നിക്കാണണം. രവീണ അസ്വസ്തയാകാന് തുടങ്ങി. എന്ന പാര്ട്ടിയില് നിന്നും പുറത്താക്കാന് ആവശ്യപ്പെട്ട് ആക്രോശിക്കാന് തുടങ്ങി. എന്നിട്ട് അവള് ഒരു ജ്യൂസ് ഗ്ലാസ് എടുത്ത് എന്റെ നേര്ക്ക് എറിഞ്ഞു. ഉടന് തന്നെ ഞാന് അവിടെ നിന്നും തിരിച്ചുപോന്നു. പുറത്തെത്തിയ ശേഷാണ് ഗ്ലാസ് കൊണ്ട് വിരലുകള്ക്ക് മുറിവേറ്റത് ഞാന് ശ്രദ്ധിച്ചത് നടാഷ പറഞ്ഞു. രവീണ ടണ്ടന് അനില് തദാനി നാടാഷ പാര്ട്ടിയില് വെച്ച് രവീണയുടെ ഭര്ത്താവ് അനിലുമായി അടുക്കാന് ശ്രമിക്കുന്നത് ശ്രദ്ധയില്പ്പെട്ടതോടെയാണ് രവീണ പ്രകോപിതയായത് എന്നാണ് ബോളിവുഡിലെ ചില മാധ്യമങ്ങള് സംഭവത്തിന് ശേഷം റിപ്പോര്ട്ട് ചെയ്തത്. അനിലിനെ വിവാഹം ചെയ്യാനുള്ള രവീണയുടെ തീരുമാനത്തെക്കുറിച്ച് നടാഷ നിരവധി ഗോസിപ്പുകള് പ്രചരിപ്പിച്ചിരുന്നുവെന്നും രവീണയുടെ വിവാഹത്തെ പിന്തുണയ്ക്കുന്നതില് നിന്ന് വീട്ടുകാരെ നിരുത്സാഹപ്പെടുത്താന് നടാഷ ശ്രമിച്ചിരുന്നുവെന്നും പറയപ്പെടുന്നു. ഇക്കഴിഞ്ഞ ഫെബ്രുവരിയില് അനില് തദാനിയും രവീണ ടണ്ടനും ദാമ്ബത്യ ജീവിതത്തിന്റെ പതിനേഴാം വാര്ഷികം ആഘോഷിച്ചിരുന്നു. source: filmibeat.com